Муур яагаад ингэдэг вэ?
Тэд өхөөрдөм, хайр татам,
YouTube дээр 26 тэрбум хандалттай 2 сая гаруй видеонд тэдний хэрхэн
савраараа шүүрэх,
үсрэх,
авирах,
чихэлдэх,
мөшгих,
самардах,
ярих,
хүржигнэх зэргийг
үзсэнээс харахад нэг зүйл тодорхой байна: муурууд маш зугаатай.
Муурын эдгээр хачирхалтай, хөгжилтэй,
гайхшируулсан зан нь бидний олонхид
“муур яагаад ингэдэг юм бол” гэж бодогдуулдаг.
Эрт дээр үеэс л муурууд жижиг амьтдыг ганцаар агнадаг махчин,
бас өөрөө том махчин амьтдын идэш тэжээл болдог байв.
Махчин амьтан, идэш тэжээлийн хоёулангийнх нь хувьд
тэдний төрөл зүйлийн оршин тогтнох нь зэрлэг болон тэжээвэр
муурт ажиглагдсаар байгаа чухал зөн совингийн зан үйлээс хамаардаг.
Таны гэрийн муур Гризмогийн муурын үйлдлүүд гайхмаар мэт
санагдаж болох ч зэрлэг байгальд энэ зан чанар нь байгалиасаа
хэдэн сая жилийн турш муур болж төрсөн
Гризмог супер муур болгоно.
Өвөрмөц булчингийн бүтэц, тэнцвэрээ олох чадвараараа
муурууд газар нутгаа судалж, зэрлэг байгальд олзоо олж
илрүүлэхийн тулд өндөрт авирдаг байсан.
Гризмо өнөөдөр аягандаа оройн хоол олж идэхийн тулд
эдгээр ур чадварууд шаардагдахгүй,
харин зөнгөөрөө, зочны өрөөний номын тавиурын оройгоос харах нь
түүний хувьсан өөрчлөгдсөн үйлдэл юм.
Зэрлэг махчин амьтны хувьд, муурууд бол оппортунист бөгөөд олз олдох бүрт агнадаг.
Ихэнх муурын олз нь жижиг байдаг тул
зэрлэг муурууд өдөр бүр олон удаа идэж, хооллож байхын тулд
мөшгих, цохих, алах, идэх стратегийг хэрэглэх шаардлагатай болдог.
Тиймээс Гризмо өдөр шөнөгүй жижиг тоглоомуудыг хөөж,
цохиж, бага багаар хооллохыг илүүд үздэг.
Түүнчлэн, жижиг олз нь байгалийнхаа жижиг орон зайд нуугдах хандлагатай
байдаг тул Гризмо сав, нүх рүү орох хандлагатай байдгийн нэг тайлбар нь
түүнийг олон сая жилийн өмнө төрөл зүйлээ үргэлжлүүлэхэд
тусалсан сониуч зандаа автсан явдал юм.
Зэрлэг байгальд, мууруудад авирах, ан хийх, өөрийгөө хамгуулахад хурц хумс
хэрэгтэй байсан. Ойролцоох гадаргууд сарвуугаа хурцалж өгснөөр тэднийг бэлэн
байлгаж, нуруу хөлийнхөө булчингуудаа
сунгаж, стрессийг нь тайлахад тусалсан.
Тэгэхээр, таны тавьсан эргэн тойрон дахь
зүйлс болох буйдан,
сандал,
дэрнүүд,
хөшиг, нойлын цаасыг
Гризмо үзэн яддаг гэсэн үг биш юм.
Түүний өвөг дээдэс нь амьд үлдэхийн тулд яг л ийм зүйл хийсэн учраас
тэр эдгээр зүйлсийг урж, сарвуугаа урт байлгадаг байна.
Муурууд идэш болох амьтны
хувьд, баригдахгүй байхаар хөгжиж,
зэрлэг байгальд махчин амьтдаас хамгийн сайн зайлсхийдэг муурууд л хөгжсөн.
Тэгэхлээр, өнөөдөр таны гэрт
байгаа Гризмо, жижиг зайнд шахагдан орж гарах,
ердийн бус газруудад нуугдахдаа мэргэжлийн байдаг.
Энэ мөн түүнийг цэвэр, үнэргүй бие засах хайрцгийг илүүд үздэгийг тайлбарлана.
Энэ нь түүний байршлыг ойр хавьд нь үнэрлэж буй
махчин амьтдад баригдах магадлалыг багасгана.
Муурын талаар бидний мэддэг бүх зүйлийг авч үзвэл
тэдний хамгийн давамгайлсан зан үйлийн нэг нь
нууцлагдмал хэвээр байгаа юм шиг санагддаг.
Муурууд
аз жаргалтай,
стресстэй, өлссөн үедээ
гэх мэт янз бүрийн шалтгааны улмаас цээж нь хүрхэрдэг.
Гэхдээ хачирхалтай нь, тэдний 25-150 герцийн давтамжтай
хүрхрэх авианы давтамж нь
эд эсийн нөхөн төлжилтийг дэмжих хязгаарт багтдаг.
Тиймээс, түүний хүрхэрч дуугарах нь Гризмог нойрмоглоход сайн хамтрагч
болгодог ч түүний дуу чимээ нь түүний булчин, ясыг, тэр ч байтугай таныхыг ч
бас эдгээдэг байж магадгүй юм.
Тэд хооллохын тулд агнаж,
хөнөөдөг махчин амьтан ба амьд үлдэхийн
тулд нуугдаж, зугтдаг олз болон хувирсан.
Тиймээс өнөөдөр муурууд зэрлэг байгальд олон сая жилийн
турш хөгжих боломжийг олгосон олон зөн совингоо хадгалсаар байна.
Энэ нь тэдний ердийн бус занг тайлбарлаж болно.
Тэдэнд бидний гэр тэдний ширэнгэн ой юм.
Хэрвээ энэ нь үнэн бол, тэдний нүдэнд
бид юу юм бол?
Нөөцийн төлөө тэдэнтэй өрсөлддөг том, тэнэг, үсгүй муурууд уу?
Өдөр болгон залилж чадах аймшигтай тэнэг махчин амьтад уу?
Магадгүй тэд биднийг олз гэж боддог байх.